Afg‘onistonda sud binosiga jangarilar hujum qilishi natijasida besh kishi halok bo‘ldi

Afg‘oniston shimolida sud binosining jangarilar tomonidan egallab olinishi natijasida besh kishi halok bo‘ldi, 28 kishi yaralandi, deya xabar bermoqda “RIA Novosti”.

9-aprel, payshanba kuni, noma’lum qurollangan shaxslar Afg‘oniston shimolida joylashgan Balx provinsiyasi Mozori-Sharif shahri apellyatsiya sudi binosiga bostirib kirdi. Ma’lum qilinishicha, jangarilar harbiy kiyimda bo‘lgan.
Voqea joyiga yetib kelgan Afg‘oniston xavfsizlik kuchlari va jangarilar o‘rtasida otishma sodir bo‘lgan. Hozircha hech qaysi guruh hujum uchun javobgarlikni o‘z bo‘yniga olmagan.